CELEX: 32000D0040
Language: et
Date: 1999-12-16 00:00:00
Title: Komisjoni otsus, 16. detsember 1999, millega kehtestatakse külmikutele ühenduse ökomärgise andmise ökoloogilised kriteeriumid (teatavaks tehtud numbri K(1999) 4522 all)EMPs kohaldatav tekst.

Tähtis õiguslik teade

|

32000D0040

Komisjoni otsus, 16. detsember 1999, millega kehtestatakse külmikutele ühenduse ökomärgise andmise ökoloogilised kriteeriumid (teatavaks tehtud numbri K(1999) 4522 all)EMPs kohaldatav tekst.  

Euroopa Liidu Teataja L 013 , 19/01/2000 Lk 0022 - 0026 CS.ES Peatükk 15 Köide 05 Lk 11  - 15 ET.ES Peatükk 15 Köide 05 Lk 11  - 15 HU.ES Peatükk 15 Köide 05 Lk 11  - 15 LT.ES Peatükk 15 Köide 05 Lk 11  - 15 LV.ES Peatükk 15 Köide 05 Lk 11  - 15 MT.ES Peatükk 15 Köide 05 Lk 11  - 15 PL.ES Peatükk 15 Köide 05 Lk 11  - 15 SK.ES Peatükk 15 Köide 05 Lk 11  - 15 SL.ES Peatükk 15 Köide 05 Lk 11  - 15

		Komisjoni otsus,16. detsember 1999,millega kehtestatakse külmikutele ühenduse ökomärgise andmise ökoloogilised kriteeriumid(teatavaks tehtud numbri K(1999) 4522 all)(EMPs kohaldatav tekst)(2000/40/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 23. märtsi 1992. aasta määrust (EMÜ) nr 880/92 [1] ühenduse ökomärgise andmise süsteemi kohta, eriti selle artikli 5 lõike 1 teist lõiku,ning arvestades järgmist:(1) Määruse (EMÜ) nr 880/92 artikli 5 lõike 1 esimeses lõigus sätestatakse, et ühenduse ökomärgise andmise tingimused määratakse kindlaks tooterühmade kaupa.(2) Määruse (EMÜ) nr 880/92 artikli 10 lõikes 2 deklareeritakse, et toote mõju keskkonnale hinnatakse tooterühmale kehtestatud eriomaste kriteeriumide alusel.(3) On kohane kehtestada kriteeriumid, mis väljendavad energiatarbimise katsemeetodeid ja klassifikatsiooni, vastavalt komisjoni 21. jaanuari 1994. aasta direktiivile 94/2/EÜ, millega rakendatakse nõukogu direktiivi 92/75/EMÜ kodumajapidamises kasutatavate elektrikülmikute, sügavkülmikute ja nende kombinatsioonide energiamärgistuse kohta, [2] ning kohandada energiatarbimise nõudeid tehnilistele uuendustele ja turu arengule.(4) Otsusega 96/703/EÜ [3] kehtestas komisjon külmikutele ühenduse ökomärgise andmise ökoloogilised kriteeriumid, mille kehtivusaeg kõnealuse otsuse artikli 3 kohaselt lõppes 27. novembril 1999.(5) On sobiv võtta vastu uus otsus ökoloogiliste kriteeriumide kehtestamise kohta sellele tooterühmale, et külmikute tootjad ja importijad saaksid osaleda ühenduse ökomärgise omistamise skeemis.(6) Komisjon on kooskõlas määruse (EMÜ) nr 880/92 artikliga 6 konsulteerinud konsultatiivfoorumil peamiste huvigruppidega.(7) Käesoleva otsusega ettenähtud meetmed on kooskõlas määruse (EMÜ) nr 880/92 artikli 7 alusel loodud komitee arvamusega,ON VASTU VÕTNUD KÄESOLEVA OTSUSE:Artikkel 1Tooterühma "külmikud" (edaspidi "tooterühm") kuuluvad:elektrilised võrgutoitega olmekülmikud, sügavkülmikud külmutatud toiduainete säilitamiseks, toiduainete külmutid ja nende kombinatsioonid.Välja on jäetud muid energiaallikaid, nagu patareisid kasutavad seadmed.Artikkel 2Tooterühma mõju keskkonnale ning tema kasutuskõlblikkust hinnatakse lisas sätestatud kriteeriumide alusel.Artikkel 3Tooterühma määratlus ja selle ökoloogilised kriteeriumid kehtivad alates käesoleva otsuse teatavakstegemise kuupäevast kuni 1. detsembrini 2002. Kui 1. detsembriks 2002 ei ole siiski veel võetud vastu uut otsust, millega kehtestatakse kõnealuse tooterühma määratlus ja selle ökoloogilised kriteeriumid, lõpeb käesoleva otsuse kehtivusaeg 1. detsembril 2003 või uue otsuse vastuvõtmise kuupäeval, olenevalt sellest, kumb kuupäev on varasem.Artikkel 4Haldusotstarbel omistatakse kõnesolevale tooterühmale kood "012".Artikkel 5Käesolev otsus on adresseeritud liikmesriikidele.Brüssel, 16. detsember 1999Komisjoni nimelkomisjoni liigeMargot Wallström[1] EÜT L 99, 11.4.1992, lk 1.[2] EÜT L 45, 17.2.1994, lk 1.[3] EÜT L 323, 13.12.1996, lk 34.--------------------------------------------------LISAÖKOKRITEERIUMIDRAAMSÄTTEDÖkomärgise saamiseks peab seadeldis vastama käesolevas lisas esitatud kriteeriumidele, mille eesmärgiks on soodustada järgmist:- energia kasutamisega seotud keskkonnakahjude ja ohtude (globaalne soojenemine, hapestumine, taastumatute energiaallikate ammendumine) vähendamine energiatarbe vähendamise abil,- ohtlike ainete kasutamisega seotud keskkonnakahjude ja ohtude vähendamine nende ainete kasutamise vähendamise kaudu,- globaalset soojenemist arvatavalt soodustavate ainete kasutamisega seotud keskkonnakahjustuste või ohtude vähendamine.Lisaks sellele õhutavad kriteeriumid järgima häid tavasid (keskkonna seisukohalt optimaalset kasutust) ning suurendavad tarbijate keskkonnateadlikkust.Lisaks sellele soodustab plastosade märgistamine seadeldise ringlussevõttu.Pädevatel asutustel soovitatakse taotluste läbivaatamisel ja käesolevas lisas sätestatud kriteeriumide täitmise kontrollimisel võtta arvesse selliste tunnustatud keskkonnajuhtimissüsteemide nagu EMAS või ISO 14001 rakendamist (märkus: nende juhtimissüsteemide rakendamist ei nõuta).PÕHIKRITEERIUMID1. EnergiasäästSeadeldise energiatõhususe tegur, mis on määratletud direktiivi 94/2/EÜ [1] V lisas, on alla 42 %, kui kasutada sama katsemeetodit EN 153 ja sama 10 kategooriaga klassifikatsiooni.Taotleja esitab komisjoni direktiivi 94/2/EÜ artikli 2 lõikes 1 osutatud tehniliste dokumentide koopiad. Nende dokumentide hulgas peavad olema ülevaated vähemalt kolmest energiatarbimise mõõtmisest, mis on läbi viidud EN 153 järgi. Nende mõõtmiste aritmeetiline keskmine peab olema eespool nimetatud normist väiksem või sellega võrdne. Energiamärgisel deklareeritud väärtus ei tohi olla madalam kõnesolevast keskmisest väärtusest ja energiamärgisel näidatud energiatõhususe klass peab vastama sellele keskmisele väärtusele.Kontrollimise puhul, mida taotluse esitamisel ei nõuta, kohaldab pädev asutus standardis EN 153 ettenähtud lubatavaid kõrvalekaldeid ja kontrolliprotseduure.2. Külmaagentide ja vahustusainete osoonikihti lagundava toime vähendamineJahutussüsteemis ringlevate külmaagentide ja seadeldise soojusisolatsiooniks kasutatud vahustusaine võime lagundada osoonikihti on null.Taotleja esitab deklaratsiooni toote vastavuse kohta nendele tingimustele. Taotleja ja/või vajadusel komponentide tarnija(d) teatab (teatavad) taotlust hindavale pädevale organile, milliseid külmaagente ja vahustusaineid on kasutatud, ning esitavad üksikasjad nende võime kohta lagundada osoonikihti.3. Külmaagentide ja vahustusainete globaalset soojenemist soodustava toime vähendamineJahutussüsteemis ringlevate külmaagentide ja seadeldise soojusisolatsiooniks kasutatud vahustusaine võime soodustada globaalset soojenemist peab olema võrdne 15-ga (hinnatuna CO2 ekvivalentides 100 aasta kohta) või alla selle.Taotleja esitab deklaratsiooni toote vastavuse kohta nendele tingimustele. Taotleja ja/või vajadusel komponentide tarnija(d) teatab (teatavad) taotlust hindavale pädevale organile, milliseid külmaagente ja vahustusaineid on kasutatud, ning esitavad üksikasjad nende võime kohta aidata kaasa globaalsele soojenemisele.LISAKRITEERIUMID4. Kasutusea pikendamineValmistaja annab kommertsgarantii selle kohta, et seadeldis töötab vähemalt kolm aastat. See garantii kehtib alates tarbijale tarnimise kuupäevast.Ühilduvate varuosade kättesaadavus tagatakse 12 aasta jooksul pärast tootmise lõpetamist.Taotleja esitab deklaratsiooni toote vastavuse kohta nendele tingimustele.5. Tagasi- ja ringlussevõtmineTootja võimaldab külmiku ja väljavahetatud komponentide tasuta tagasivõtmise ringlussevõtmiseks, v.a kasutaja saastatud esemed (nt külmikud meditsiini- või tuumatehnikaasutusest).Lisaks sellele vastab külmik järgmistele kriteeriumidele:1. Tootja arvestab külmiku lahtivõtmisega osadeks ja esitab lahtivõtmise kohta ülevaate. Ülevaates kinnitatakse muu hulgas järgmist:- liited on kergesti leitavad ja ligipääsetavad,- elektroonikasõlmed on kergesti leitavad ja demonteeritavad,- toodet on kerge demonteerida üldkättesaadavate tööriistade abil,- keskkonda sobimatud ja ohtlikud materjalid on eraldatavad.2. Plastosadel massiga üle 50 grammi on vastavalt ISO 11469-le materjali identifitseeriv kustumatu märgistus. Seda kriteeriumi ei kohaldata ekstruuderiga valmistatud plastosade suhtes.3. Üle 25 grammi raskused plastosad ei sisalda järgmisi leegi levikut aeglustavaid aineid:Nimetus | CASi nr |dekabromodifenüül | 13654-09-6 |monobromodifenüüleeter | 101-55-3 |dibromodifenüüleeter | 2050-47-7 |tribromodifenüüleeter | 49690-94-0 |tetrabromodifenüüleeter | 40088-47-9 |pentabromodifenüüleeter | 32534-81-9 |heksabromodifenüüleeter | 36483-60-0 |heptabromodifenüüleeter | 68928-80-3 |oktabromodifenüüleeter | 32536-52-0 |nonabromodifenüüleeter | 63936-56-1 |dekabromodifenüüleeter | 1163-19-5 |Klorosüsivesinikud ahela pikkusega 10–13 süsinikuaatomit, kloorisisaldusega > 50 massiprotsenti | 85535-84-8 |4. Üle 25 grammi raskused plastosad ei sisalda leegi levikut aeglustavaid aineid või neid aineid sisaldavaid valmistisi, kui neile ainetele on omistatud või võidakse omistada üks alljärgnevatest nõukogu direktiivis 67/548/EMÜ [2] (viimati muudetud komisjoni direktiiviga 98/98/EMÜ [3] sätestatud hoiatusmärge või mõnda sellist hoiatust sisaldav liitmärge: R45 (võib põhjustada vähki), R46 (võib põhjustada pärilikke geneetilisi kahjustusi), R50 (väga mürgine veeorganismidele), R51 (mürgine veeorganismidele), R52 (kahjulik veeorganismidele), R53 (võib avaldada pikaajalist veekeskkonda kahjustavat toimet), R60 (võib vähendada viljakust) või R61 (võib kahjustada loodet).Seda nõuet ei kohaldata leegilevikut aeglustavate ainete puhul, mis muudavad kasutamisel oma keemilisi omadusi nii, et neid ei ole põhjust liigitada mõnesse eespool loetletud ohurühma, kui töödeldud tooteosal jääb kasutuseelsesse olekusse alla 0,1 % kõnealusest ainest.5. Jahutussüsteemis ringlevate külmaagentide ja seadeldise soojusisolatsiooniks kasutatud vahustusaine näidatakse kas seadeldise andmeplaadil või selle lähedal, et lihtsustada võimalikku ringlussevõtmist tulevikus.Taotleja esitab deklaratsiooni toote vastavuse kohta nendele tingimustele. Taotleja esitab taotlust hindavale pädevale asutusele lahtivõtmise ülevaate koopia. Taotleja ja/või vajaduse korral tema tarnija(d) näitab (näitavad) pädevale asutusele, milliseid külmaagente ja vahustusaineid on kasutatud ning milliseid leegilevikut aeglustavaid aineid on kasutatud üle 25 grammi raskuste plastosade koostises või nende katmisel.6. KasutusjuhendSeadeldisele lisatakse müümisel kasutusjuhend, mis sisaldab nõuandeid keskkonda arvestava õige kasutuse kohta, eelkõige järgmist:1. kaanel või esimesel lehel on järgmine tekst: "Käesolev juhend selgitab, kuidas vähendada mõju keskkonnale";2. soovitused energia optimaalseks tarbimiseks seadeldise kasutamisel, sealhulgas:2.1. juhendid külmiku paigaldamiseks või ülesseadmiseks, milles muu hulgas näidatakse ära minimaalne vaba ruum seadeldise ümber, mis on vajalik piisava õhuringluse tagamiseks, ja öeldakse ka, et tarbijal on võimalus energiat oluliselt kokku hoida, kui ta paigutab seadeldise nõrgemini köetud või kütmata ruumi;2.2. soovitus, et tarbija peaks vältima seadeldise paigutamist mis tahes soojusallika (ahju, radiaatori jne) kõrvale või kohta, kuhu paistab päike; soovitus, et vajadusel peaks tarbija kaaluma seadeldise isoleerimist seina- või põrandakütte seadmetest;2.3. soovitus, et termostaadi reguleerimine sõltub ruumi temperatuurist ja seepärast tuleks termostaadi reguleerimist kontrollida sobiva termomeetriga (peaks olema toodud toimimisjuhend);2.4. soovitus, et külmiku ust või kaant tuleks avada ainult vajadusel ja mitte pikemaks ajaks kui tingimata vaja, seda eriti püstkülmikute puhul;2.5. soovitus, et kuumadel toitudel tuleks enne nende panemist külmikusse lasta jahtuda, kuna toidult tõusev aur kiirendab aurusti kattumist jääga, kuid samas peaks tervishoidu ja hügieeni silmas pidades olema jahtumisaeg võimalikult lühike;2.6. soovitus, et aurusti tuleks hoida vaba paksust jääst ja et sage sulatamine aitab jääkatet kergemini eemaldada;2.7. soovitus, et uksetihend tuleks asendada, kui see ei tööta korralikult;2.8. soovitus, et pärast kolimist tuleks lasta seadeldisel enne sisselülitamist piisavalt kaua seista;2.9. soovitus, et kondensaator seadeldise tagaküljel ja ruum seadeldise all tuleks hoida puhas tolmust ja köögitahmast;2.10. selgitus, et ülalöeldu eiramine suurendab energiatarbimist;3. soovitus vältida seadeldise taga asuva kondensaatori (soojusvahetaja) vigastamist ja muid kahjustusi, mille tagajärjel külmaagent pääseb välja, kuna see aine võib olla keskkonnaohtlik ja kahjustada tervist; käsiraamatus peaks olema konkreetselt öeldud, et jää eemaldamiseks ei tohi kasutada teravaid esemeid (noad, kruvikeerajad jne), kuna need võivad vigastada aurustit;4. teave, et seadeldis sisaldab vedelikke ja on valmistatud osadest ning materjalidest, mis on taaskasutatavad või ringlusse võetavad;5. soovitus selle kohta, kuidas tarbija saab kasutada valmistaja poolt pakutavat tagasivõtmise võimalust.Taotleja esitab deklaratsiooni toote vastavuse kohta nendele tingimustele. Taotleja esitab taotlust hindavale pädevale asutusele kasutamisjuhendi koopia.7. Piiratud mürataseHelitugevusena mõõdetav õhu kaudu leviv müra, mida seadeldis tekitab, ei ületa 42 dB(A) (1 pW kohta).Andmed seadeldise mürataseme kohta esitatakse tarbijale selgesti nähtavana. Selleks märgitakse need andmed külmiku energiamärgisele.Mürataseme mõõtmine ja müra puudutav teave esitatakse vastavalt nõukogu direktiivile 86/594/EMÜ [4] ja standardile EN 28960.See kriteerium ei kehti kirstsügavkülmikutele, millele on viidatud kui 9. kategooriale: "olmes kasutatavad kirstsügavkülmikud" direktiivi 94/2/EÜ IV lisas.Taotleja esitab deklaratsiooni toote vastavuse kohta nendele tingimustele.8. Tarbijate teavitamineJärgmine tekst peab olema tarbijatele selgelt nähtav (võimaluse korral märgise kõrval):- See toode vastab Euroopa Liidu ökomärgise nõuetele, kuna see on energiasäästlik, kaitseb osoonikihti ja selle mõju kasvuhooneefektile on minimaalne.[1] EÜT L 45, 17.2.1994, lk 1.[2] EÜT 196, 16.8.1967, lk 1.[3] EÜT L 355, 30.12.1998, lk 1.[4] EÜT L 344, 6.12.1986, lk 24.--------------------------------------------------